b'\n_START_ARTICLE_\nAurland Kommunale Rutebilar\n_START_PARAGRAPH_\nAurland Kommunale Rutebilar var et rutebilselskap som hadde rutetrafikken i Aurland kommune i Sogn og Fjordane, med kontoradresse Aurland._NEWLINE_Aurland Kommunale Rutebilar ble etablert av Aurland kommune i 1933. Selskapet skulle overta rutetrafikken etter L/L Vangens Rutebilar._NEWLINE__NEWLINE_Etter krigen var det stor vekst i selskapet, men rutenettet var avgrenset av veinettet i kommunen. Det var korrespondanse med jernbanen mot Bergen og Oslo (Fl\xc3\xa5msbana) og med b\xc3\xa5t- og ferjeruter p\xc3\xa5 Sognefjorden over Aurland eller Fl\xc3\xa5m._NEWLINE_I 1967 \xc3\xa5pnet fjellveien til L\xc3\xa6rdal og det ble \xc3\xa5pnet sommerrute til Fl\xc3\xa5m - Aurland - L\xc3\xa6rdal. Tidlig p\xc3\xa5 1970-tallet ble det bygd vei mellom Aurland over fjellet mot \xc3\x85l og Geilo. I 1974 fikk selskapet delt konsesjon sammen med Hallingdal Billag p\xc3\xa5 ruter i sommersesongen mellom Geilo/ \xc3\x85l og Aurland - Fl\xc3\xa5m._NEWLINE_1. mai 1987 ble det opprettet ekspressbussrute Bergen - Voss - Aurland - \xc3\x85l - Oslo gjennom Hallingdalen (Geiteryggekspressen). Ruta var et samarbeid mellom Bergen-Hardanger-Voss Billag, Aurland Kommunale Rutebilar, Hallingdal Billag og NSB Kr\xc3\xb8derenrutene gikk f\xc3\xb8rste \xc3\xa5ret i tidsrommet 1.mai - 30. september. Geiteryggekspressen gikk inn i Nor-Way Bussekspress. Den ble ikke noen stor suksess og ble nedlagt etter sommersesongen 1994._NEWLINE_Omfanget av selskapets virksomhet kan illustreres med rutebilstatistikk fra 1978. Da hadde selskapet 15 ansatte (heltid), og dessuten 10 busser, 5 lastebiler og en tilhenger. Selskapet hadde kontor- og verkstedanlegg i Aurland, og drev bensinstasjon fra samme anlegget.'